# Ya'bad

Ya'bad (àrab: يعبد, Yaʿbad; hebreu: יעבד‎) és un municipi palestí de la governació de Jenin, a Cisjordània, al nord de la vall del Jordà, 10 kilòmetres al nord-oest de Jenin. Segons el cens de l'Oficina Central Palestina d'Estadístiques (PCBS), Ya'bad' tenia 13.640 habitants en 2007. L'assentament israelià de Mevo Dotan s'ha edificat en terres de Ya'bad.

## Història

En 1596 Ya'bad apareix als registres fiscals otomans a la nàhiya de Jabal Sami al liwà de Nablus. Tenia una població de 62 llars, totes musulmanes. Els vilatans pagaven una taxa fixa del 33,3 % sobre el blat, ordi, cultius d'estiu, oliveres, ingressos ocasionals, cabres i ruscs, i una premsa d'olives o raïm. Hi havia una waqf dedicada a Halil ar-Rahman. En els segles XVII-XVIII Ya'bad era força coneguda per produir el millor formatge de Samària. Políticament era governada pel clan Qadri aliat amb el poderós clan Abd al-Hadi.
En 1870 l'explorador francès Victor Guérin va assenyalar Ya'bad situat «en un turó,» mentre que el Survey of Western Palestine (1882) del Fons per a l'Exploració de Palestina va descriure Yabid com un «poble fet de pedra bona, amb algunes famílies cristianes i dues faccions de musulmans, denominats, respectivament els 'Abd el Hady i els Beni Tokan, que viuen en barris separats. El poble es troba en una cresta, amb un pou al sud i un petit barri separat a l'est, en el qual hi ha un petit mukam.»

### Època del Mandat Britànic

En el cens de Palestina de 1922 elaborat per les autoritats del Mandat Britànic de Palestina, Ya'bat tenia 1.733, tots musulmans, augmentant en el cens de 1931 a una població de 2.383, encara tots musulmans, en 418 llars.
En 1935 el principal dirigent de la resistència àrab Izz ad-Din al-Qassam i alguns dels seus homes van morir en una cova vora Ya'bad a mans de les forces britàniques.
En 1945 la població de Ya'bad (incloent Khirbat el Khuljan, Khirbat et Tarim, Khirbat Tura ash Sharqiya, Nazlat Sheik Zeid i Khirbat Umm Rihan) era de 3.480, tots musulmans, amb 37.805 dúnams de terra, segons una enquesta de terra i població. 6.035 dúnams eren usats per plantacions i terra de rec, 9.955 dúnams per cereals, mentre que 92 dúnams eren de sòl edificat.

### Després de 1948

Després de la guerra araboisraeliana de 1948, Ya'bad fou ocupada pel regne haixemita de Jordània. Ya'bad fou ocupat per Israel junt amb la resta de Cisjordània després de la Guerra dels Sis Dies de 1967.
Vora de Y'abad hi ha una gran mina de carbó on hi treballen la majoria dels seus habitants. Des de l'establiment de "zones d'exclusió aèria" i la construcció del Mur de Cisjordània al nord de Cisjordània, Ya'bad i les ciutats i pobles dels voltants han vist un augment en la desocupació, que arribà al 88% el 2006. L'ingrés anual mitjà ha caigut "dràsticament" en un terç segons el Banc Mundial.

## Referències

* ↑ «Table 26 (Cont.): Localities in the West Bank by Selected Indicators, 2007» (en arabic) p. 106. Palestinian Central Bureau of Statistics, 2007.
* ↑ Israeli Settlers Attack Taxi Driver, Shut Down Main Road near Jenin, December 31, 2015 (WAFA)
* ↑ Hütteroth and Abdulfattah, 1977, p. 128
* ↑ Doumani, Beshara. (1995). The Hinterland of Nablus
* ↑ Guérin, 1875, p. 223
* ↑ Conder and Kitchener, 1882, SWP II, p. 47
* ↑ Barron, 1923, Table IX, Sub-district of Jenin, p. 30
* ↑ Mills, 1932, p. 71
* ↑ Segev, 2013, pp. 360 -362
* ↑ Department of Statistics, 1945, p. 17
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 55
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 100
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 150
* 1 2 Palestinians struggle in dire straits Martin Asser BBC News

## Bibliografia

* Barron, J. B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Department of Statistics. Village Statistics, April, 1945. Government of Palestine, 1945.
* Guérin, V. Description Géographique Historique et Archéologique de la Palestine (en francès). 2: Samarie, pt. 2. París: L'Imprimerie Nationale, 1875.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E. H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Segev, Tom. One Palestine Complete: Jews and Arabs Under the British Mandate. Londres: Macmillan, 2013. ISBN 1466843500.